text: 10 Jehoväqa manam sufritsikoq nï munëninllachö tsarakoq mandakoqtsu. Gobernanqan nunakunaqa libri y kushishqam sientikuyan (2 Cor. 3:17). Tsëtam David kënö nirqan: "Pë këkanqanqa chipapäkikanmi y tsëchöqa alläpa respëtum kan, kallpa y kushishqa këmi pë täranqanchöqa kan" (1 Crön. 16:7, 27). Y Salmusta qellqaq Etan jutiyoq nunam kënö nirqan: "Alabayäshoqniki kaqkunaqa kushishqam kayan. Jehovällä, qaqllëkipa aktsinchö purirmi sïguiyan. Jutikichömi llapan junaqkuna kushishqa këta tariyan, y alli kaqta ruranqëkirëkurmi alabashqa kayan" (Sal. 89:15, 16).